- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Statele Unite au avertizat Rusia la începutul lunii despre un posibil atentat terorist la Moscova
Statele Unite au avertizat autorităţile ruse la începutul lunii martie în legătură cu un atac terorist care ar putea viza "adunări mari" la Moscova, a anunţat vineri Casa Albă, la câteva ore după atentatul care a ucis cel puţin 60 de persoane în apropierea capitalei ruse.
"La începutul acestei luni, guvernul american a avut informaţii despre un atac terorist planificat la Moscova, care ar putea viza adunări mari, inclusiv concerte", iar Washingtonul "a împărtăşit aceste informaţii cu autorităţile ruse", a declarat purtătoarea de cuvânt a Consiliului Naţional de Securitate, Adrienne Watson.
Watson a precizat că administraţia Joe Biden a respectat o politică de lungă durată privind "datoria de a avertiza", în cadrul căreia Statele Unite alertează ţările atunci când primesc informaţii despre ameninţări specifice de răpire sau ucidere a mai multor victime.
Bărbaţi înarmaţi au deschis focul într-o sală de concerte din Moscova vineri seara, omorând peste 60 de persoane, rănind peste 100 şi declanşând un infern, au declarat autorităţile, grupul Stat Islamic revendicând responsabilitatea.
Comitetul de Investigaţii al Rusiei a declarat sâmbătă că bilanţul persoanelor ucise a crescut la 60 de la 40, potrivit agenţiilor de presă ruse.
Urmărește Mediafax pe Instagram ca să vezi imagini spectaculoase și povești din toată lumea!
Răspunde pe site-urile Aleph News, Mediafax, Ziarul Financiar și pe paginile noastre de social media - ȘTIU și Aleph News. Vezi răspunsul la Știu, de la ora 19.55, Aleph News.
CANCAN.RO
GANDUL.RO